<classify> Akizungumza na gazeti hili jana Meneja wa CDS Company ambao kwa sasa ndiyo wanaoendesha biashara kwenye eneo hilo Eddie Bezuidenhout, alisema changamoto kubwa inayowakabili tangu wachukue eneo hilo miaka minne iliyopita ni kushitakiwa na baadhi ya wakazi wa eneo hilo kwa madai wanawapigia kelele hasa nyakati za usiku.Tuna nyaraka zote za kushinda kesi ambazo ziliwahi kufunguliwa dhidi ya eneo hili huko nyuma na sisi tukashinda kibaya zaidi wananchi wa eneo hili hawana tatizo isipokuwa kuna baadhi ya watu wanalihitaji eneo hili baada ya kutufuata kutakataa walinunue tukawaambia hatuliuzi ndio wakaaza fitina kwa kwenda serikalini kushawishi tufungiwe kufanya kazi hapa, alisema Bezuidenhout.Kiongozi huyo alisema mara kadhaa wameitwa na Mwenyekiti wa Mtaa eneo hilo kufanya vikao na baadhi ya wananchi wanaolalamika na wao walishinda kwa kuwa wanafanyabiashara hiyo kwa kufuata maagizo yaliyokuwepo kwenye leseni yao ikiwemo kufunga saa 7 usiku kwa siku za mwishoni mwa wiki na saa tano kwa siku za kazi.Hili ndiyo eneo ambalo wakazi wa Temeke, wanalitegemea kwa burudani mbalimbali, za utamaduni vikao vya harusi na hata michezo kama mpira wa miguu na michezo ya kubembea kwa watoto wadogo inapatikana hivyo nikuwanyima haki wakazi wa maeneo hayo endapo eneo hilo litafungwa au kuuzwa kwa mtu mwingine kwa ajili ya kutumika kwa kazi tofauti na hiyo, alisema.Kwa upande wake mmoja wa wanachama wa Club hiyo Abdul Kipenga, alipinga kauli za baadhi ya wanachi wa eneo hilo wanaotaka sehemu hiyo izuiwe kutoa burudani kwani ndiyo eneo ambalo wanakutana nyakati za jioni na kujadili mambo mbalimbali na kubadilishana mawazo huku wakiburudika na michezo inayoendelea kwenye eneo hilo.Mwaka jana wananchi 50 wa eneo hilo walipiga kura ili kujua wangapi wanapenda eneo hilo lifungwe lakini 45, walikubali eneo hilo liendelee.  <topic>: MICHEZO 